Kulturproduksjoner

Kulturproduksjoner er en norsk teatervirksomhet, opprettet på Hamar høsten 1999 av teatermannen Svein Gundersen, som driver gruppen sammen med Karen Høie.

 Historikk 
Både Gundersen og Høie hadde mange års erfaring som scenekunstnere før de startet denne gruppen, fra blant annet Suttungteatret, Klomadu teater, Hedmark teater og Teaterforum. Kulturproduksjoner har iscenesatt en rekke store landskaps- og stedsspesifikke forestillinger, der omgivelsene – natur, arkitektur, industrimiljø – utgjør et viktig element i forestillingen. Installasjoner, mindre scener, monologer, bilder, maskespill, musikk komponeres sammen til et helhetlig og assosiasjonsskapende uttrykk.

Gruppen er også kjent for sine visuelle forestillinger for barn og unge, der video, figur- og skyggespill gjerne brukes i samspill med fortelling og dialog.

Kulturproduksjoner bruker ofte spesialkomponert musikk i forestillingene sine. Martine Kraft har komponert og framført musikken til flere av gruppens forestillinger, Henrik Høie komponerte musikken til forestillingen Stella, Bjørn Sverre Kristensen til forestillingen Glass i palass, Hilde Veronika Östensson til forestillingen PolarIs.

Kulturproduksjoner har turnert over store deler av Sør-Norge, og er blitt invitert til festivaler i Kraków, St. Petersburg, Murmansk, Northeim, Yaoundé, Iran, Ukraina, Bulgaria m.fl. Forestillingene har fått støtte fra Hedmark fylke og offentlige fonds, som Norsk kulturråd, Fond for lyd og bilde, Fond for utøvende kunstnere, Fond for frilansere, spenn.no. Gruppen har gått inn i internasjonale samarbeidsprosjekt med kunstnere i Danmark, Polen, Slovakia, Tyskland, Estland, Russland, Kamerun. De større internasjonale samarbeidsprosjektene har blitt støttet av EEA-fondene, Norway Grants og Utenriksdepartementet/DTS. 
 Produksjoner og samarbeidspartnere 

 2001-2002: Jenter langs elva – i samarbeid med APs kvinnegruppe
 2003: Lux - Opus dei – i samarbeid med Hamar Bispedømme; jubileumsforestilling i anledning bispedømmets 850-årsjubileum
 2005: Fremad: Aldri glemme – i samarbeid med Norsk Folkehjelp
 2004-2007: konsertteatertrilogi - forestillingene Fela som sang, Inn i Peer Gynts rike og Svanene over Irland – et samarbeid med Martine Kraft duo. Med støtte fra ulike off. fond
 2009-2011: Elements and Myths, elleve produksjoner i samarbeid med Teatr Groteska og Academy of fine Arts i Kraków, OsloMet, Unima Norge, Riksteatret, Oslo middelalderfestival i Norge. Med støtte av EEA-fondene, Norway Grants og statlige tilskudd fra Polen
 2015-2017-: Prosjekt HraMoKa, samarb m National museum of Slovakia, Modry Kamen og Academy of fine Arts, Bratislava. Med støtte av EEA-fondene, Norway Grants og republikken Slovakia
 2016-2017: samarbeid med Bana ba Africa, Yaondé, Kamerun. Med støtte fra UD og DTS
 2018-2019: samarbeid med Mr. Pejo´s wandering dolls, St. Petersburg. Med støtte fra spenn.no, Fond for Lyd og bilde, Hedmark fylkeskommune og Fond for frilansere
 2022: Naboer, samarbeid med gruppen Hilde & Peppe HD, Sverige
 2017: Hamars undergang, samarbeid med anno Domkirkeodden 
 2018-2023: En Hamarkrønike, samarbeid med anno Domkirkeodden
 2020-2024: Prosjekt HraMoKaPlus, samarbeid med National museum of Slovakia, Modry Kamen og Academy of fine Arts, Bratislava. Med støtte av EEA-fondene, Norway Grants og republikken Slovakia

Forestillinger
Kulturproduksjoners forestillinger
Stella (2002) – et seende barn med stjerner i øynene. Fortelling, musikk og skyggespill. Familieforestilling.
Glass i palass (2002) – Pia vil ikke sove, og får besøk av mannen i månen. Klangfuglprosjekt: kunst for de aller minste.
Fela som sang (2004) – en fortellerforestilling med figurspill, tematikk og klang fra sigøynertradisjon. Familieforestilling. 
Inn i Peer Gynts rike (2006) – sagnene om Peer Gynt fra Gudbrandsdalen, med musikk og videoanimasjon. Ungdom og voksne.
Svanene over Irland (2007) – gamle irske sagn, nykomponert musikk med irsk svung. Familieforestilling med figur- og skyggespill.
Henrik og Vesle-Brunen - Wergeland for de minste (2008) Familieforestilling med figurspill - om og av Henrik Wergeland.
Åsmund og Maria (2009) - to fortellinger fra norsk middelalder (2009). Bygger på balladen Åsmund Fregdegjeva, eventyret Jomfru Maria som gudmor, folkeviser og bånsuller.
Det utroligste er helt sant (2010) - fortellerforestilling bygget på H.C.Andersen-eventyr.
Sampo Lappelill (2011) - nyoppsetting av figurteaterforestilling fra Klomadu teater, med to manlige skuespillere.
Liv og leik i kaupangen (2011) - fortellinger om barnas liv og leik i middelalderens Oslo.
 Rosene i vinterskogen (2015) - Selma Lagerlöfs kjente nedskriving av sagnet brukt som inspirasjon når Røvermor forteller.
 Når dyrene får munn og mæle (2016) - dramatiseringer av Asbjørnsen og Moes dyreeventyr.
 PolarIS (2019) - kommer på en humoristisk måte inn på problematikken klimaendringene fører til i nordområdene. Familieforestilling. Regi Anna Skotnikova.
 Wergeland og røde og grå dompaper eller omvendt (2022) - dramatisering av Wergelands eventyrfabel Røde og grå dompaper, korttekst.

Samproduksjoner
Tidløs vandring – Middelaldernatt (1999). Jubileumsforestilling for Hamar kommune. Tekst og regi.
Heksenatt (1999). For Kvinneuniversitetet. Visuell vandreforestilling i skogen. Tekst og regi.
Klekk (2001). For Waagal teater. Tekst og regi.
Jenter langs elva I og Jenter langs elva II (2001-2002). For APs kvinnegruppe. Kvinnehistorie langs Akerselva. Tekst og regi.
Giovanni - Guds gjøgler (2002). For Artilleriet. Tekst og regi.
Lux - Opus Dei (2003) - samproduksjon med Hamar Bispedømme. Tekst og regi.
Fremad – aldri glemme (2003). For Norsk Folkehjelp. Kampsaker og historikk. Tekst og regi.
Svartedauen (2004-2008). For Maridalsspillet. Bearbeiding av Engelstads tekst. Regi.
 Mot Svartedauen (2004-2008). For Maridalsspillet, nye tekster til tablåspill, del 1 av Maridalsspillet. Tekst og regi.
Vandring på  Blaker Skanse (2009). For Skansespillet på Blaker. Tekst og regi.
 Elements and Myths. Great Dragons Parade (2009-2011). Omfattende samarbeidsprosjekt med Teatr Groteska og Academy of Fine Arts i Kraków.
 Sigurdparade (2010) Samproduksjon med Teatr Groteska, Kraków og HiO, Oslo. Manus og regi. Støttet av eea-fondene, Norway grant , private og offentlige polske fond..
 Sigurd fighting the Dragon (2010). Utendørs forestilling uten ord, inspirert av sagnene om Sigurd Fåvnesbane. 11 skuespillere fra Norge og Polen. Samproduksjon med Teatr Groteska, Kraków. Manus og regi. Støttet av eea-fondene, Norway grant, private og offentlige polske fond..
 Å bli en Viking (2011). Samproduksjon med Teatr Groteska, Kraków. Manus og regi.
 Elvedrager (2011). Samproduksjon med Teatr Groteska, Kraków.
 Kristin Lavransdatter på Jørundgard (2010-2015). For Kristinspillet. Manus og regi.
Bergtatt i fjellhallen (2014). Oppdrag for Ung i Gjøvik/Spirits of Norway v/Martine Kraft. Manus og regi.
 HraMoKa (2015-2017). Samarbeid med Slovak National Museum/Modry Kamen og Academy of Performing Arts i Bratislava. 
 Death of The Puppeteers (2017). Åpningsforestilling for nyrestaurert barokkfløy på Modry Kamen museum.
 Renc´Arts Cameroun (2017). FigurImpro på Center Culturel Camerounais, og skoler i Yaoundée, Cameroun. Samarbeid med Bana ba Africa.  
 Bisp Mogens (2017). For Domkirkeodden museum. Manus og regi.
 Northlantis - die versunkene Stadt (2017). Med Theater der Nacht, Tyskland. Figurspillere/skuespillere.
 Hamars undergang (2017). For anno Domkirkeodden. Manus og regi.
 Itte liv laga (2018). For Domkirkeodden museum. Manus og regi.
 PolarIs (2019). Forestillingen ble laget i samarbeid med Mr. Pejo´s wandering dolls og hadde premiere i Peterhof.
 Fe dør, frende dør (2019). For anno Domkirkeodden. Manus og regi.
 En Hamarkrønike (2018-2023). For anno Domkirkeodden. Manus og regi.
 Jeg foretrekker lyset (2020). En samproduksjon med Hafnor/Erichsen, støttet av Turnéorganisasjonen.
 Naboer (2022) - et nytt naboskap kan bety både kulturkollisjon, grensetvist, krangel og dans, men også usannsynlige historier og gryende vennskap. En samproduksjon med hilde&peppe HD.
 Gazamonologene (2024). En samproduksjon med Camilla Bakken og Hamar teater.
 HraMoKaPlus (2019-2024). Samarbeid med Slovak National Museum/Modry Kamen og Academy of Performing Arts i Bratislava.
 Courage (2024). Åpningsforestilling for ferdigstillelsen av restaureringen av slottet Modry Kamen.

 Referanser 

Eksterne lenker


Kategori:Norske teaterkompanier
Kategori:Teater i Norge
Kategori:Kultur i Innlandet
Kategori:Etableringer i 2000